นาย ทุ่มไม่อั้นสานฝัน แม่หมู เที่ยวสวิตเซอร์แลนด์
แฮปปี้ได้อยู่แก๊งตั๊กไลฟ์ ยกบอยเป็นอาจารย์ใหญ่,นอกจากจะหล่อแล้วยังเป็นลูกกตัญญูด้วยสำหรับพระเอกฮอต นาย–ณภัทร เสียงสมบุญ ล่าสุดจัดหนักเอาใจ แม่หมู–พิมพ์ผกา เสียงสมบุญ ไปเที่ยวไกลถึงสวิตเซอร์แลนด์ ตามที่แม่เคยฝันไว้ว่าอยากไปอีกครั้ง นอกจากนี้ นาย—ณภัทร ยังเปิดใจหลังมีเพจทวงคืนน้องนายจากแก๊งตั๊กไลฟ์ ในงาน Community Workout by FitFest x Crystal ที่อุทยาน 100 ปี จุฬาลงกรณ์มหาวิทยาลัย เลยถามว่า,ถามถึงทริปที่เพิ่งไปเที่ยวกับคุณแม่?,ก็พาคุณแม่ไปเที่ยวสวิตเซอร์แลนด์ เป็นประเทศที่เคยไป แล้วคุณแม่เคยฝันว่าอยากไปอีกสักครั้ง คราวนี้ก็พาไปทัวร์ครบเลยแม่ก็แฮปปี้ เป็นความตั้งใจของผมอยู่แล้ว เพราะแม่เป็นผู้จัดการผม ทำงานเหนื่อย เค้าจะอยู่เบื้องหลังผมซะส่วนใหญ่ ซึ่งเราจะเห็นเลยว่าการดีลงานแต่ละครั้งมันปวดหัวมากเลย ก็อยากพาเค้าไปพักผ่อนตามใจเค้าทุกอย่างเลยครับ ทริปนี้ผมก็จ่ายให้หมดเลย (หัวเราะ),แล้วบินไปทำงานจีนต่อเลย?,ใช่ครับ เพิ่งกลับจากจีน ไปทำงานโฆษณาเตียงนอน เดี๋ยวคงได้เห็นในไทย ซึ่งเป็นประสบการณ์ที่ดีมาก เป็นครั้งแรกที่ได้ไปจีน แต่ที่น่าเสียดายคือ ผมไม่ได้บอกแฟนๆชาวจีนว่าผมจะไป เพราะผมไม่รู้ตารางการทำงานที่โน่น แต่พอผมโพสต์ไอจีไป ก็มีแฟนคลับจีนตามไปโน่นไปนี่ ก็รู้สึกเสียใจมากเลย แต่วันสุดท้ายเค้ามาส่งที่สนามบินก็ได้เจอทุกคนแต่ไม่เป็นไรปีนี้เดี๋ยวมีไปจีนอีกครับ,มีเพจทวงคืนเราจากตั๊กไลฟ์?,(หัวเราะ) ผมกับคุณแม่ก็ยังขำเรื่องนี้กันอยู่ ความจริงต้องขอบคุณพี่ทั้ง 3 ท่านมากเลย เค้าเป็นอาจารย์ผม พยายามทำให้เรากล้าแสดงออกในวันงานบอลช่อง 3 และหลังจากนั้นผมมีความสุขมากเลย สนุกมาก ถือเป็นเรื่องตลกๆ ที่แซวเล่นกับพี่ๆเค้าคือพวกพี่เค้าน่ารักมาก,เราดูแล้วอยากเอาเยี่ยงเอาอย่างมั้ย?,(หัวเราะ) พี่เค้าเป็นคนดีกันมากครับ ผมเข้าไปก็ละลายพฤติกรรมทุกอย่างเลย แต่ก็เอาที่สมควรครับ โดนแกล้ง โดนอำ โดนทุกอย่างเลย พี่เค้าเซียนแล้ว,ใครเซียนสุด?,ผมว่าน่าจะเฮียบอยนะ เค้าเป็นเหมือนอาจารย์ใหญ่ (หัวเราะ),คุณแม่ปวดหัวเลย?,ไม่หรอกครับ สนุกๆ พี่เค้าก็มาสวัสดีคุณแม่แล้วบอกว่าถ้ามีอะไรที่พวกเค้าเล่นเกินไปก็บอกได้นะแม่ก็บอกให้เอาเลยๆ พี่เค้าเลยจัดเต็ม,คิดยังไงถึงไปเข้ากลุ่มนี้?,ความจริงแม่ผมกรี๊ดพี่ทั้ง 3 คนอยู่แล้ว พี่บอยเจอแม่ผมครั้งแรกเค้าเข้ามากอดแม่เลยเพราะมีคนบอกว่าแม่ชอบเค้ามาก,เค้ามาขออนุญาตแม่ก่อนมั้ย?,ขออนุญาตและขมาด้วยครับ (หัวเราะ),กลัวคนจะมองภาพเราเปลี่ยนไปอีกแบบนึงมั้ย?,ไม่กลัวๆ ผมแฮปปี้ที่กลุ่มเราได้มอบเสียงหัวเราะให้ใครหลายๆคน ส่วนที่หลายคนกลัวว่าผมจะเปลี่ยนไป ผมไม่เปลี่ยนหรอกครับ,อยากบอกอะไรกับกลุ่มแฟนคลับที่ทวงคืนเรามั้ย?,ก็ทวงได้ครับ ผมก็ซึมซับบางอย่างมานิดหน่อย (หัวเราะ).
นอกจากจะหล่อแล้วยังเป็นลูกกตัญญูด้วยสำหรับพระเอกฮอต นาย–ณภัทร เสียงสมบุญ ล่าสุดจัดหนักเอาใจ แม่หมู–พิมพ์ผกา เสียงสมบุญ ไปเที่ยวไกลถึงสวิตเซอร์แลนด์
นาย ณภัทร,หมู พิมพ์ผกา,ตั๊กไลฟ์,เที่ยวสวิตเซอร์แลนด์,แฟนคลับ,ดารา